Karl Hein

Karl Hein (11. kesäkuuta 1908 Hampuri – 10. heinäkuuta 1982 Hampuri) oli saksalainen moukarinheittäjä, olympiavoittaja Berliinissä 1936. 

Heinin ennätys ennen olympiavuotta oli vaatimaton 47,31. Vuoden 1936 aikana hän kehittyi valtavasti valmentajansa Sepp Christmannin ohjauksessa. Olympiafinaalissa Hein oli ennen viimeistä kierrosta toisena maanmiehensä Erwin Blaskin jälkeen. Viimeisellä heitollaan Hein teki kultatuloksen 56,34.

Kaksi vuotta myöhemmin Hein rikkoi Pat Ryanin 25-vuotiaaksi ehtineen maailmanennätyksen tuloksella 58,24, mutta menetti sen vain kuusi päivää myöhemmin Blaskille. Saman vuoden EM-kultaa Pariisissa vei kuitenkin Hein omaksi ennätyksekseen jääneellä tuloksella 58,77.

Monien moukarinheittäjien tapaan Hein jatkoi uraansa vielä ikämiehenä heittäen 50-vuotiaana 55,90 ja 56-vuotiaana 50,26.

Lähteet

Saksalaiset moukarinheittäjät
Saksalaiset olympiavoittajat
Vuonna 1908 syntyneet
Vuonna 1982 kuolleet